አዲሱ ዲፕሎማሲ ከመንግስት ለመንግስት ብቻ ያተኮር የነበረው “አሮጌውን ዲፕሎማሲ” በህዝብ ዲፕሎማሲ እንደተካው የሚያምኑ ብዙ ናቸው፡፡ አሁን ባለንበት ዘመን የውጭ ጉዳይ ፖሊሲ ዓላማዎችንና ግቦችን ለማሳካት መንግስትን ብቻ ማሣመን በቂ አይደለም፡፡ የህዝብ አስተያየትን መቅርዝ ህዝብ ማሳመን እና ሰጥቶ መቀበል የአዲሱን ዲፕሎማሲ ዋነኛ ማጠንጠኛ ነው፡፡ በሉላዊነት ዘመን በተለያዩ ዓለም ክፍል ያሉ ሠዎች በኢንፎርሜሽን ቴክኖሎጂ በተለይም በኢንተርኔት በጥብቅ የተሣሠሩ በመሆኑ ከዜጎች መረጃ በመደበቅ የውጭ ጉዳይ ፖሊስን ዓላማን እና ግብ ማሳካት ከማይቻልበት ደረጃ ተደርሷል፡፡ ያገባናል የሚሉትም እየበዙ ናቸው ፡፡በዚህም ምክንያት በሌላ ሀገር የሚኖሩ ሠዎችን አስተሳሰብ እና አስተያየት መቅረጽን እና በጋራ መግባባት ላይ መድረስ ትኩረት እየተሰጠው ነው፡፡
